   తన కాలు తగలడం వల్ల 'న' అన్న అక్షరంలో చెదిరిపోయిన గవ్వలను తిరిగి పేర్చడం ప్రారంభించింది. ఆమె అలా వంగడం వలన నడుం ముడతలు మరింత స్పష్టమై, ప్రబంధాన్ని వుంచుకోవడానికి తయారు చేయించిన పుస్తకం బల్లలా వుంది. "నీ పేరంటే నీకంత ఇష్టమా? గవ్వలు చెదిరిపోతే తిరిగి పేరుస్తున్నావ్?" వెనుకనుంచి మాటలు వినిపించడంతో ఓ క్షణంపాటు ఉలిక్కిపడి, ఆ తరువాత సర్దుకుని తిరిగి చూసింది. తెల్లటి పంచెమీద, జుబ్బా వేసుకున్న గోపాలకృష్ణ చూడగానే చిన్నగా జర్క్ ఇచ్చింది ఆమె. ఎవ్వరూ లేని ఆ వాతావరణం, ఎదురుగా శృంగార పురుషుడిలా గోపాలకృష్ణ. చుట్టూ తెల్లని పట్టుబట్టలా పరుచుకున్న వెన్నెల. భూమి కంటే ఎత్తుగా ఆకాశంలో వున్నామన్న ఫీలింగ్ కలుగజేసే కొండ, ఇవన్నీ ఆమెలో తుఫానును సృష్టించాయి. తుఫాను వస్తున్నట్టు తెలియజెప్పే హెచ్చరిక కేంద్రంలాగా కళ్ళు టపటపా కొట్టుకుంటున్నాయి. "ఆడపిల్లలు తమను తాము ప్రేమించుకున్నట్టు ఎదుటివాళ్ళను ప్రేమించరట. దీన్నే సైకాలజీలో 'నార్సిసిజం' అంటారు. స్త్రీలు స్వప్రేమికులు" అన్నాడు అతను నవ్వుతూ. "తమాషా ఏమిటంటే మగవాడ్ని ప్రేమించడంలో భాగంగానే స్త్రీ తనకు తాను ప్రేమించుకుంటుంది. ఆడపిల్ల ఎక్కువగా అలంకరణపట్ల శ్రద్ధ చూపిస్తూ వుందంటే అదంతా తనమీద ప్రేమకాదు. పురుషుడ్ని విపరీతంగా ఆకర్షించాలనే. కాబట్టి స్త్రీళు స్వప్రేమికులు కారు" అంటూ అతని దగ్గరికి నడిచింది. ఆమెతోపాటు మల్లెపూల పరిమళం కూడా నడిచి వస్తున్నట్లే అనిపించింది అతనికి. పరిశీలించి చూశాడు. బాగా విచ్చుకున్న తెల్లతామరలా కుచ్చిళ్ళు స్పష్టంగా కనిపిస్తున్న తెల్లటి చీర, గాలి తాకిడికి రంగులన్నీ కోల్పోయి. తామరమీద వాలిన సీతాకోక చిలుకలా జాకెట్టు, నుడుతున రతీదేవికి హారతి ఇవ్వడానికి తెచ్చిన కర్పూరంలా తెల్లటి బొట్టు, మెడలో రెండు పేటల ముత్యాలదండ, తల్లో పెద్ద మల్లెపూల చెండూ, కాళ్ళకు వెండిగజ్జెలూ మొత్తం ఆమె వెన్నెలకు పుట్టిన కూతుర్లా వుంది. "అన్నీ తెలుపే. చందమామకు మ్యాచింగా?" అని అడిగాడి ఆమె రూపాన్ని కళ్ళల్లో కలిపేసుకుంటూ. ఆమె సిగ్గుపడి, చిన్నగా పెదవులను సాగదీసి "ఊఁ" అంది. అతను ఆమె భుజాలమీద చేయివేసి దగ్గరికి లాక్కున్నాడు. ఖచ్చితంగా ఆమె అతనికంటే మూడు అంగుళాలు చిన్నగా వుంది. అందుకే అతని కళ్ళల్లోకి చూడటానికి తల పైకెత్తింది. అలా తల ఎత్తడం వలన ఆమె వక్షస్థలం కాస్తంత ముందుకు వెళ్ళింది. ఆ స్పర్శ ఫీలవుతూ, ఆ అనుభూతి మరింత కావాలన్నట్లు ఆ భాగాన్ని మరింత ముందుకు గుచ్చింది. ఆమె మనసు తెలుసుకున్న అతను గట్టిగా కౌగిలించుకున్నాడు. అతనిలో కలిసిపోవాలన్న కోరిక ఎక్కువవడంతో చేతులను వీపుమీద బిగించి ముందుకు లాక్కుంది. "సుజీవనా" అన్నాడు. ఆమె తనకంటే బాగా పెద్దదిగా కనిపిస్తూ వుండడంతో "సుజీ" అని పిలవలేకపోయాడు. "మన జంటను చూస్తుంటే నాకు రాధాకృష్ణులు గుర్తుకొస్తున్నారు. వయసులో రాధ కృష్ణునికంటే పెద్దదికదా" అంది. ఇద్దరూ మాట్లాడుకుంటూ పైభాగం చేరుకున్నారు. రోజులానే ఓ కొండరాయి దిగువన తన గురువుగారికి పడక ఏర్పాటు చేశాడు నరుడు. ఇద్దరూ అక్కడికి వెళ్ళి కూర్చున్నారు. చంద్రుడు ఆకాశం మీద జారుకున్నాడు. వెన్నల పిండారబోసినట్లు వుంది. "ఇంతకీ నీ వయసెంత?" అడిగాడు గోపాలకృష్ణ ఆమె ఒడిలో తలవాల్చి పడుకుంటూ. "నా వయసు ఇంతవరకూ ఎవరికీ చెప్పలేదు కాబట్టి అది చెప్పేస్తాను. అయితే, ఆ తరువాత నేను ఎవరికీ చెప్పని సంఘటన గురించి మాత్రం అడగవద్దు." "అలా శాస్త్రం ఒప్పుకోదే. నీ వయసు చెప్పేసి తప్పించుకోవాలని చూస్తున్నట్లున్నావ్. అలా చేస్తే ఆచారానికి అపకారం చేసినట్లవుతుంది. నువ్వు ఎవరికీ చెప్పని సంఘటన గురించి చెప్పాల్సిందే." "తప్పదా?" బుంగమూతి పెట్టి అడిగింది. "తప్పదు." "అయితే సరే" అంటూ చెప్పడం ప్రారంభించింది.                   * * * "మా ఊరు చిత్తూరుకు దగ్గరలోని చిన్న టౌన్. మెయిన్ వీధిలో అన్నిరకాలయిన అంగళ్ళు వున్నాయి. గనుక దాన్ని టౌన్ అనాలిగానీ నిజానికి పెద్ద పల్లెటూరు. ఇటీవల చాలా రైళ్ళు రైల్వేస్టేషన్ లో ఆగుతుండడం వల్ల వూరుకూడా బిజీగా మారిపోయింది. దీంతో ఓ చిన్న థియేటర్, గ్రామీణ బ్యాంక్ , తదితర హంగులు కూడా సమకూరడంతో టౌన్ కళవచ్చింది. రెండు మూడు కాన్వెంటులు కూడా వెలిశాయి. అందులో ఒకటి ఉమామహేశ్వరన్ ది. ఇతనే నేను చెప్పే సంఘటనకు కేంద్రబిందువు." "అతను తమిళియనా?" గోపాలకృష్ణ మధ్యలో అడ్డుపడి అడిగాడు. "ఆఁ. అతని తల్లిదండ్రులది సేలం దగ్గర ఏదో పల్లెటూరు. అతని తండ్రి రైల్వే ఉద్యోగి. ఇద్దరు మగపిల్లలు. ఆయన సర్వీసంతా అంధ్ర దేశంలోనే గడిచింది. అందుకే పిల్లలిద్దరికీ తెలుగు చదువే చెప్పించాడు. చివరి రోజుల్లో మావూరి రైల్వేస్టేషన్ కు స్టేషన్ మాస్టారుగా వచ్చాడు. అప్పటికి ఉమామహేశ్వరన్ కి పదహారేళ్ళు. అతని అన్నయ్యకు పద్దెనిమిదేళ్ళు. ఇద్దరూ కాలేజీలో చదివేవారు. పెద్దవాడికి చదువబ్బింది. ఎం.కామ్ పూర్తి చేశాడు. పాపం ఉమా స్వతహాగా మెతకమనిషి. చదువులోనూ అంతే. అందుకే దక్కీమొక్కీలు తింటూ డిగ్రీలోనే వుండి పోయాడు. ఈలోగా కూడబెట్టిన సొమ్ముతో ఉమా తండ్రి కొంత జాగా తీసి, అందులో ఓ ఇల్లూ, రెండు దుకాణాలు కట్టాడు. ఎం.కామ్. పూర్తిచేసిన పెద్దవాడికి రైల్వేలోనే ఓ క్లర్కు పోస్టు తీసిచ్చాడు. బలార్షాలో అతనికి పోస్టింగ్ వచ్చింది. చిన్నకొడుకుని ప్రయోజకుడ్ని చేయాలని వున్న చదువు పూర్తి కాలేదాయె. ఇంతలో రిటైరయ్యాడు. దాదాపు ఒకటిన్నర లక్షల రూపాయలు వచ్చాయి. ఈ సొమ్ముని పెద్దవాడికి ఇచ్చి ఉమాకు మా ఊరిలోని ఇల్లూ దుకాణాలు రాసిచ్చాడు. పెద్దవాడికి పెళ్ళిచేసి, అతనితోపాటు ఆ ముసలి దంపతులిద్దరూ బలార్షా వెళ్ళిపోయారు.
   tana kaalu tagaladam valla 'na' anna aksharamlo chediripoyina gavvalanu tirigi perchadam praarambhinchindi. aame alaa vangadam valana nadum mudatalu marinta spashtamai, prabandhaanni vunchukoovadaaniki tayaaru cheyinchina pustakam ballala vundi. "nee perante neekanta ishtama? gavvalu chediripothe tirigi perustunnav?" venukanunchi maatalu vinipinchadamtho oo kshanampaatu ulikkipadi, aa taruvaata sardukuni tirigi chusindi. tellati panchemeeda, jubba vesukunna gopalakrishna chudagaane chinnagaa jark ichindi aame. evvaruu laeni aa vaataavaranam, edurugaa shrungaara purushudila gopalakrishna. chuttu tellani pattubattala paruchukunna vennela. bhoomi kante ettugaa aakaasamlo vunnamanna feeling kalugajese konda, ivannee aamelo tuphaanunu srushtinchaayi. tuphaanu vastunnattu teliyajeppe hecharika kendramlaagaa kallu tapatapa kottukuntunnaayi. "aadapillalu tamanu taamu preminchukunnattu edutivaallanu premincharata. deenne sicalogylo 'norcisism' antaaru. streelu swapremikulu" annadu atanu navvutuu. "tamasha emitante magavaadni preminchadamlo bhagamgane stree tanaku taanu preminchukuntundi. aadapilla ekkuvagaa alankaranapatla shraddha chuupistuu vundante adanta tanameeda premakaadu. purushudni vipareetamgaa aakarshinchaalane. kabatti streelu swapremikulu kaaru" antuu athani daggariki nadichindi. aamethopaatu mallepula parimalam kuudaa nadichi vastunnatle anipinchindi ataniki. pariseelinchi chushadu. baga vichukunna tellatamarala kuchillu spashtamgaa kanipistunna tellati cheera, gaali taakidiki rangulannee kolpoi. taamarameeda vaalina seetaakoka chilukala jaakettu, nudutuna ratideviki haarati ivvadaaniki tecchina karpuramla tellati bottu, medalo rendu paetala mutyaladanda, tallo pedda mallepula chenduu, kaallaku vendigajjeluu mottam aame vennelaku puttina koothurla vundi. "annee telupe. chandamamaku myachinga?" ani adigadi aame roopaanni kallallo kalipesukuntu. aame siggupadi, chinnagaa pedavulanu saagadeesi "oea" andi. atanu aame bhujaalameeda cheyivesi daggariki laakkunnaadu. khachitamgaa aame atanikante moodu angulaalu chinnagaa vundi. anduke athani kallalloki chudataniki tala paikettindi. alaa tala ettadam valana aame vakshasthalam kaastanta munduku vellindi. aa sparsa pheelavutuu, aa anubhooti marinta kaavaalannatlu aa bhaagaanni marinta munduku guchindi. aame manasu telusukunna atanu gattigaa kaugilinchukunnaadu. athanilo kalisipovalanna korika ekkuvavadamtho chetulanu veepumeeda biginchi munduku laakkundi. "sujivana" annadu. aame tanakante baga peddadigaa kanipistuu vundadamtho "suji" ani pilavalekapoyadu. "mana jantanu chustunte naaku raadhaakrushnulu gurtukostunnaru. vayasulo raadha krushnunikante peddadikadaa" andi. iddaruu matladukuntu paibhagam cherukunnaru. rojulane oo kondarai diguvana tana guruvugaariki padaka erpaatu cheshaadu narudu. iddaruu akkadiki velli kuurchunnaaru. chandrudu aakaasam meeda jarukunnadu. vennala pindaarabosinatlu vundi. "intakee nee vayasenta?" adigaadu gopalakrishna aame odilo talavaalchi padukuntu. "naa vayasu intavarakuu evariki cheppaledu kabatti adhi cheppestaanu. ayithe, aa taruvaata nenu evariki cheppani sanghatana gurinchi maatram adagavaddu." "alaa saastram oppukode. nee vayasu cheppesi tappinchukovaalani chustunnatlunnav. alaa cheste aachaaraaniki apakaaram chesinatlavutundi. nuvvu evariki cheppani sanghatana gurinchi cheppalsinde." "tappada?" bungamuti petti adigindi. "tappadu." "ayithe sare" antuu cheppadam praarambhinchindi.                   * * * "maa ooru chitturuku daggaraloni chinna toun. main veedhilo annirakaalayina angallu vunnayi. ganuka daanni toun anaaligaanii nijaaniki pedda palleturu. iteevala chala raillu railvestation loo aagutundadam valla voorukuda bijiga maaripoyindi. deentho oo chinna theater, graameena bank , taditara hangulu kuudaa samakuuradamtoe toun kalavachindi. rendu moodu kaanventulu kuudaa velisai. andulo okati umamaheshwaran dhi. itane nenu cheppe sanghatanaku kendrabinduvu." "atanu tamiliyanaa?" gopalakrishna madhyalo addupadi adigaadu. "aa. athani tallidandruladi selam daggara edho palleturu. athani tandri railve udyogi. iddaru magapillalu. aayana sarveesantaa andhra desamlone gadichindi. anduke pillaliddarikii telugu chaduve cheppinchaadu. chivari rojullo mavuri railvestation ku station mastaruga vachaadu. appatiki umamaheshwaran ki padahaarellu. athani annayyaku paddenimidellu. iddaruu kaalejeelo chadivevaaru. peddavaadiki chaduvabbindi. em.kaam puurti cheshaadu. paapam umaa swatahaagaa metakamanishi. chaduvuloonuu anthe. anduke dakkeemokkeelu tintuu degreelone vundi poyadu. eelogaa koodabettina sommutho umaa tandri kontha jaga teesi, andulo oo illu, rendu dukaanaalu kattaadu. em.kaam. poortichesina peddavaadiki railvelone oo klarku postu teesichaadu. balarshalo ataniki posting vachindi. chinnakodukuni prayojakudni cheyalani vunna chaduvu puurti kaledaye. intalo retairayyaadu. daadaapu okatinnara lakshala roopaayalu vachayi. ee sommuni peddavaadiki ichi umaaku maa oorilooni illu dukaanaalu rasichadu. peddavaadiki pellichesi, atanithopaatu aa musali dampatuliddaruu balarsha vellipoyaaru.